মা-বাবার সঙ্গে এ কী করল ছেলে! উত্তরপ্রদেশে হাড়হিম করা ঘটনা

ওয়েব ডেস্ক : মা-বাবাকে খুনের (Murder) অভিযোগ উঠল ছেলের বিরুদ্ধে। এমনই চাঞ্চল্যকর ঘটনাটি ঘটেছে উত্তরপ্রদেশের (Uttarpradesh) জৌনপুরে। তবে শুধু খুন নয়, বরং প্রৌঢ় যুগলের দেহকে টুকরো টুকরো করে নদীতে অভিযুক্ত ফেলে দেয় বলে অভিযোগ। জানা গিয়েছে, ঘটনায় ইতিমধ্যে অভিযুক্তকে গ্রেফতার (Arrest) করেছে পুলিশ (Police)। শুরু হয়েছে তদন্তও।

জানা গিয়েছে, অভিযুক্ত যুবকের নাম আমবেশ। কিছু বছর আগে সে এক মুসলিম মহিলাকে বিয়ে করেছিল। কিন্তু তা মানতে পারেননি যুবকের বাবা শ্যাম ও মা ববিতা। সেই কারণে পূত্রবধুকে তারা ঘরেও ঢুকতে দেয়নি। সেই কারণে আমবেশ নিজের স্ত্রীকে নিয়ে থাকছিল ভাড়া বাড়িতে। সেখানেই তাঁদের দুই সন্তান হয়। কিন্তু মাঝেও ওই যুবক ঘরে ফেরার চেষ্টা করেছিল। কিন্তু তাকে ঘরে ঢুকতে দেওয়া হয়নি। আমবেশের মা-বাবা জানিয়েছিলেন, মুসলিম ওই মহিলার সঙ্গে বিবাহ বিচ্ছেদ করলেই ঘরে ঢুকতে দেওয়া হবে।

আরও খবর : লোকসভায় ধ্বনি ভোটে পাস হয়ে গেল G Ram G বিল

এর পরেই নাকি স্ত্রীর সঙ্গে বিবাহ বিচ্ছেদের সিদ্ধান্ত নেয় আমবেশ। কিন্তু তাঁর কাছ থেকে নাকি স্ত্রী ৫ লক্ষ টাকা দাবি করেন। সেই টাকা নিজের বাবার কাছে চেয়েছিল ওই যুবক। কিন্তু তা দিতে অস্বীকার করেন বাবা শ্যাম বাহাদুর। তার পরেই মেজাজ হারিয়ে নোড়া দিয়ে মায়ের মাথায় আঘাত করে অভিযুক্ত। এর পরেই নোড়া দিয়ে বাবাকে আক্রমণ করে সে। তার পরে তাঁদের দেহ টুকরো টুকরো করে ফেলে দেয় নদীতে।

জানা গিয়েছে, এর পর নিজের বোনকে ফোন করে অভিযুক্ত। সেখানে সে দাবি করে মা-বাবা নাকি বাড়ি ছেড়ে চলে গিয়েছেন। কিন্তু এর পরেই বাড়ি এসে আমবেশকে জিজ্ঞাসাবাদ শুরু করে পরিবারের সদস্যরা। এর পরেই পুলিশকে (Police) খবর দেওয়া হয়। তার পরেই পুলিশের জেরার সামনে ভেঙে পড়ে অভিযুক্ত। খুনের কথা স্বীকার করে নেয় সে।