দিল্লিতে বড়সড় অভিযান পুলিশের! গ্রেফতার ২৮৫ জন

ওয়েব ডেস্ক : নতুন বছর শুরু হওয়ার আগেই দিল্লিতে (Delhi) বড়সড় অভিযান। এই অভিযানের নাম ‘অপারেশন আঘাত ৩.০’ (Operation Aaghat 3.0)। শুক্রবার রাতে এই অভিযান চালানো হয়েছিল। এই অভিযানে গ্রেফতার (Arrest) করা হয়েছে ২৮৫ জনকে। উদ্ধার করা হয়েছে বহু অস্ত্রশস্ত্র ও মাদক। জানা যাচ্ছে, অপরাধীদের পাশাপাশি বারবার আইন ভঙ্গকারীদের দমন করতেই এই অভিযান চালানো হয়েছে।

পুলিশ সূত্রে খবর, অস্ত্র আইন, আবগারি আইন, এনডিপিএস আইন সহ একাধিক ধারায় অভিযুক্তদের বিরুদ্ধে মামলা করা হয়েছে। নববর্ষে যাতে কোনও অপরাধের ঘটনা না ঘটে সে কারণে আটক করা হয়েছে ৫০৮ জনকে। ১১৬ জন তালিকাভুক্ত দাগী দুষ্কৃতীদেরকেও আটক করা হয়েছে। পাশাপাশি গ্রেফতার করা হয়েছে পাঁচজন গাড়ি চোরকেও।

আরও খবর : ১ জানুয়ারি ২০২৬ থেকে বদল একগুচ্ছ নিয়ম! LPG, আধার–প্যান লিঙ্ক থেকে গাড়ির দামে বড় ধাক্কা!

জানা যাচ্ছে, এই বড় অভিযানে ২১টি দেশি পিস্তল, ২০টি কার্তুজ ও ২৭টি ছুরি উদ্ধার করেছে পুলিশ (Police)। সঙ্গে উদ্ধার করা হয়েছে অন্যান্য অস্ত্রও। মাদক ও অবৈধ মদের চালানও বাজেয়াপ্ত করা হয়েছে, এর পাশাপাশি উদ্ধার করা হয়েছে চুরি যাওয়া একাধিক সম্পত্তিও।

পুলিশের তরফে জানানো হয়েছে, একটি গাড়ি, ও ২৩১টি চুরি যাওয়া বাইক উদ্ধার করা হয়েছে। সন্ধান পাওয়া গিয়েছে ৩১০টি মোবাইল ফোনের। অনেকেই এটিকে দিল্লি পুলিশের বড় সাফল্য হিসেবেই দেখছে। আগামী দিনে আপরাধ দমনে এই অভিযান বড় ভূমিকে নেবে বলেই মনে করছে ওয়াকিবহাল মহল।