গুলি চালানোর অভিযোগ! কানাডায় গ্রেফতার ৩ ভারতীয়

ওয়েব ডেস্ক : রাস্তায় গুলি চালানোর অভিযোগ। সেই অভিযোগে তিন ভারতীয় (Indians) ট্রাক চালককে গ্রেফতার (Arrest) করল পুলিশ (Police)। জানা গিয়েছে, কানাডার (Canada) ব্রাম্পটনে গত অক্টোবরের ৭ তারিখে এই ঘটনাটি ঘটেছিল। সেই ঘটনার দু’মাস পরে তিন অভিযুক্তকে গ্রেফতার করেছে পুলিশ।

পুলিশ সূত্রে খবর, ধৃত তিন ভারতীয় ট্র্যাক চালকের নাম হল মনজ্যোত ভাট্টি (২৬), নভজ্যোত ভাট্টি (২৬) এবং আমানজ্যোত ভাট্টি (২২)। অবশ্য তিনজনকে গ্রেফতার করলেও, পলাতক এক অভিযুক্ত। তাঁর খোঁজে ইতিমধ্যে তল্লাশি শুরু করেছে পুলিশ (Police)। ওই অভিযুক্তের ছবি ইতিমধ্যে শেয়ার করা হয়েছে পুলিশের তরফে। অভিযুক্তের খোঁজ পেতে এ নিয়ে সাধারণ মানুষের কাছেও সাহায্য চাওয়া হয়েছে বলে খবর।

আরও খবর : ভারতের উপর শুল্ক নিয়ে ট্রাম্পের বিরুদ্ধেই প্রস্তাব মার্কিন সংসদে!

পুলিশ জানিয়েছে, অন্য এক ট্র্যাক চালকের সঙ্গে বচসা চলাকালীন মনজ্যোত ভাট্টি-র বিরুদ্ধে গুলি চালানোর অভিযোগ উঠেছে। অভিযোগ, সেই ঘটনায় একজন আহত হয়েছিলেন একজন। এই ঘটনার পরেই তদন্তে নামে পুলিশ। এমনকি আদালত থেকে গ্রেফতারি পরোয়ানাও জারি করা হয় অভিযুক্তদের বিরুদ্ধে। অক্টোবরে ঘটে যাওয়া সেই ঘটনার দু’মাস পরে অভিযুক্তদের গ্রেফতার করল পুলিশ।

ঘটনায় অভিযুক্তদের বিরুদ্ধে অস্ত্র রাখা, গুলি চালানো সহ একাধিক ধারায় মামলা করা হয়েছে পুলিশের তরফে। তাঁদেরকে তোলা হয়েছিল আদালতে। তবে অভিযুক্তদেরকে শর্তসাপেক্ষে জামিনে আদালত মুক্তি দিয়েছে বলে খবর।